Tatoeba sentences — language code: ber
Argaz bu ucamar aɣezzfan, yiwen ur yessin isem-is, yezga yettektili iberdan kra yekka wass.
Mačči d win yekkaten, maca mi d-yenṭeq s wawal ad yeffeɣ.
Medden akk ssawalen-as “Abudali”.
Seg wasmi akken i yekcem daxel n uqeccabi-ines aberkan ur d-yeffiɣ seg-s.
Mebɛid yettban-d d argaz aberkan, kullec deg-s berrik, iselsa, acekkuḥ, tamart…
Nezzeh i t-ttagaden warrac imecṭaḥ, ma d imeqqranen ttagaden-t i d-yeqqar kra fell-asen acku ma yenna-d kra ɣef wabɛaḍ, ama yelha ama diri-t, iteffeɣ.
Seg wasmi yemlal d Ɛemmi Mḥend ur msefraqen.
Ɛemmi Mḥend yuɣal yeṭṭaxar i tmetrit, ɛeyyunt tgecrar-is.
D Bu ucamar i t-ittliwin, isurdiyen i as-d-ttaken medden ggten, kfan-asen-d i sin yid-sen.
Qqaren-d Bu ucamar d amneɣ n ṭṭrad-nni n tsellullit taɣelnawt, ijuhed mgal Fransa.
Bu ucamar ur yettu ara lxir i as-yexdem Ɛemmi Mḥend deg tallit-nni n tegrawla.
Ula d netta yella d amusebbel, yexdem ayen iwumi yezmer i tegrawla n tmurt-is.
Bu ucamar ur yettu ara tadyant i t-isemlalen d Ɛemmi Mḥend.
Yecfa squqren-t-id yiserdasen n Fransa ad t-nɣen, d netta i d-yufa isellek-it, wanag ur yettidir ara ar ass-a.
Mi d-yettazzal yufa-t-id deg yiwen n leɛzib anda i yettmahal.
Yeɛqel amexluq-a i irewlen, d iserdasen i t-id-iḍefren.
Mi d-yuweḍ ɣer yiri-s ilehhet am uydi deg ɛeyyu, yuwi-t din din ɣer yiwet n teẓwayt, yeffer-it din ddaw n tseṭṭa n uzemmur.
Mi d-leḥqen widak-nni s lemkaḥel-nsen, ula d nutni iban-d ɛeyyu ɣef wudmawen-nsen, nnan-as i Ɛemmi Mḥend ma iwala yiwen umerwal.
Yerra-asen s tilawt netta yettwehhi s ufus-is ɣer sdat akken ad fehmen mazal-it irewwel win akken iɣef ttnadin ad t-id-ṭṭfen.
Kemmlen s tazzla abrid-nsen.
Mi ten-iwala ɛeddan, yedla ɣef win yeffer, yessufeɣ-it-id seg tekwat-is, yefka-as aɛwin-is i d-yuwi i yimekli, yerna-as akebbuḍ i d-yelsa, winna ɣlin-as-d yimeṭṭawen, isuden Ɛemmi Mḥend sya u sya, yennezraq mi yuwi tanila tanemgalt.
Urǧin ad yettu lxir i as-yexdem umɣar amattar.
Bu ucamar neɣ Abudali, tikwal ma yeḥsa leǧyub-is ččuren d sserf, ad iwali kan kra n yinelmaden i ixussen, iban imawlan-nsen d iẓawaliyen, aya yettban-d deg yiselsa i d-ttlusun, iɛennu iqraben-nsen yersen deg teɣmert mi ara tturaren, yettarra daxel-nsen sserf-nni n leǧyub-is i as-d-fkan medden.
Yeḥsa ddunit tɛawed, win yesɛan yedha-d kan d yiman-is, yekkat ad yesɛu ugar.
D Sliman i d-as-gan d isem i uqcic amenzu.
Taseɛdit timnifrit, yeqqim yettfeǧǧiǧ wudem-is.
Deg tmetti Taqbaylit, tameṭṭut yettali-as ccan ma turew-d, ladɣa ma d aqcic ara ikemmlen arfad n yisem n twacult.
Maca tameṭṭut tiɛiqert, tuwi ddnub meskint, tettuɣal ur teswi ara akk, yif-itt wulac.
Leqrar-is d inebran neɣ d ssber ma terna-d fell-as takna, ladɣa ma yella d tin ara d-yeččaren tiɣerɣert d arrac.
Tasaɛdit d Sliman-is i d amenzu, tessaram ad d-ḍefren wayetma-s d yiwet n uletma-s.
Sami yella d ajenyuṛ.
Gma yeqqel d ajenyuṛ.
Mḥend yettezmumug irennu, yettban-d ɣef wudem-is yefreḥ mi d-yerna ɣur-s urgaz, akken qqaren: “Yerna-d urgaz, terna-d tmegḥelt”.
Maca tamasit tuɣal tegma, ilaq mmi-s ad yekker akken i iwata, acemma ur t-yettxass akken ad igem.
Ad yaf iman-is, ad beɛden fell-as waṭṭanen, ad yennerni, ad yif tizziwin-is.